BAGUIO CITY--Nakapasar ti dadduma a paset ti Baguio iti hail storm wenno napigsa a panagbayakabak ti tudo a napakuyugan iti yelo ita'y malem.
Karaman kadagiti nakailistaan ti nasao a naidumduma a sasaaden ti panawen ket ti Barangay Pinsao Proper ken Tam-awan Village.
Ti nasao a hail storm ket napakuyugan iti yelo nga addaan iti hugis mais ken nagpa-ut daytoy iti 12 a minuto.
Gapu iti daytoy, sumagmamano kadagiti turista ditoy siudad ti naray-aw kabayatan ti pannakatinnag dagiti yelo iti kalsada ken iti bubong dagiti babbalay.
Sigun iti PAGASA, kadaywanen a mapaspasamak ti panagtudo na iti yelo ken mapaspasamak daytoy ditoy pagilian gapu iti abnormalidad nga intunda ti thunderstorm ken ti panagbaliwbaliw ti temperatura.
Maipalagip nga idi laeng Mayo 1 ita a tawen ket nakapasar met laeng ti siudad iti kapadana nga insidente.
ilo_Latn ilo_Latn ilo_Latn ilo_Latn ilo_Latn ilo_Latn